laion/Wikipedia-Exotic huggingface dataset:
דוכסות קורלנד וסמיגליה

דוכסות קורלנד וסמיגליה (בגרמנית: Herzogtum Kurland und Semgallen, בפולנית: Księstwo Kurlandii i Semigalii) הייתה דוכסות שהוקמה בסיום מלחמת ליבוניה כפייף של האיחוד הפולני-ליטאי, והתקיימה עד לסיפוחה לאימפריה רוסית בשנת 1795. בסיום מלחמת ליבוניה המגיסטר של המסדר הליבוני גוטהרד קטלר (אנ') הצליח להמשיך בשליטה בחלק משטחי המסדר תוך הקמת דוכסות ובכך שהכיר שדוכסות תהיה פייף של האיחוד הפולני-ליטאי. בכך הוא הבטיח לעצמו תמיכת פולנים נגד מדיניות התפשטות של רוסיה הצארית. בירת הנסיכות הייתה ילגבה בה פעמיים בשנה התקיימה אספה כללית. עם פטירת של גוטהרד קטלר בשנת 1587 הדוכסות חולקה בין בניו. הם אף הצליחו להרחיב במקצת שטחי הדוכסות. בשנת 1616 אחד מבניו הודח והבן שני שלט בכל הנסיכות עד לשנת 1642. בתקופת שלטונו של יאקוב קטלר הנסיכות הגיע לשיא התפתחותה. הדוכס החדש תמך בהתפתחות קשרי מסחר ופיתוח תעשייה. בתמיכתו הוקמה מושבה בג'יימס איילנד ונרכש אי טובגו שהוכרז "הקורלנד החדשה". במהלך המלחמה בין שוודיה לבין האיחוד הפולני-ליטאי השוודים פלשו לשטחי הדוכסות, כבשו אותה והדוכס הועבר לריגה. עם סיום הלחימה הדוכס חזר לילגבה והשוודים ויתרו על השאיפות שלהם לשלוט בדוכסות. הדוכסות קיבלה בחזרה את המושבות שלה מעבר לים, אך לא הצליחה לחזור לשגשוג של לפני המלחמה. במהלך מלחמת הצפון הגדולה הדוכסות הייתה במרכז הלחימה. השוודים עזבו אותה רק לאחר קרב פולטבה. בשנת 1710 הדוכס התחתן עם קרובת משפחה של פיוטר הגדול - אנה, אך בדרך מסנקט פטרבורג לדוכסות הדוכס חלה ונפטר. הדוכסית התגוררה בילגבה עד לשנת 1730. האיש החזק בדוכסות בתחילת שהותה היה השגריר הרוסי אלכסיי בסטוז'ב-ריומין. לאחר תקופה קצרה, הוחלט למנות לדוכס את הדוד של הדוכס הנפטר פרדיננד קטלר שהיה הצאצא האחרון של משפחת קטלר. הדוכס החדש שהיה גנרל בצבא הפולני ולכן העדיף לא להגיע לדוכסות והמשיך להתגורר בגדנסק. כתוצאה מכך, בשנת 1717 האספה החליטה ששליטה בדוכסות תהיה בידי הפקידות הגבוהה. התפקיד הנכסף שהיה פנוי משך מספר מועמדים. מצד הרוסים אלכסנדר מנשיקוב הצהיר על עצמו כמועמד ראוי. מצד פולין וצרפת המועמד המועדף היה בן של מלך פולין מוריץ מסקסוניה. בשנת 1730 אנה אשתו של הדוכס הנפטר התמנתה לקיסרית האימפריה הרוסית ועברה לסנקט פטרבורג ביחד עם מאהבה ארנסט בירון מאצילי הדוכסות. בשנת 1733 סוכם למנות אותו לדוכס. ארנסט בירון שלט בדוכסות במשך מספר שנים, תוך שהותו בסנקט פטרבורג באופן קבע. בשנת 1741 הוא הודח מכל תפקידיו ברוסיה וגם מכס הדוכס. עד לשנת 1758 לא היה דוכס חדש והשליטה בפעם השנייה הועברה למועצת הפקידים. בשנת 1758 קרל מסקסוניה, דוכס קורלנד, הבן של אוגוסט השלישי, מלך פולין התמנה לדוכס. אף על פי שהיה דוכס עד לשנת 1763, מעשית הוא לא היה מסוגל לשלוט כי רוב האצולה שמרה אמונים לדוכס המודח - ארנסט בירון. בשנת 1763, בתקופת יקטרינה הגדולה ארנסט בירון התמנה לדוכס בפעם השנייה. תקופה זו של שלטונו הייתה רצופה במאבקים בין תומכי פולין לבין תומכי רוסיה בקרב האצולה. בשנת 1769 הוא העביר את השלטון לבנו. האצולה המקומית לא הייתה מרוצה מהמהלך והבן של בירון הצליח לשלוט רק בתמיכת האימפריה הרוסית. הוא עבר לאירופה ועם חזרתו בשנת 1787 המשיך במאבק עם האצולה המקומית. בשנת 1795, לאחר התפרקות האיחוד הפולני-ליטאי וחלוקתה בין האימפריה הרוסית, אוסטריה ופרוסיה האספה הכללית של הדוכסות החליטה על סיפוח הדוכסות לאימפריה הרוסית. הדוכס ויתר על תפקידו ונפטר בשנת 1800. בנותיו שהתחתנו התגוררו בצרפת ואוסטריה. מדיה וקבצים בנושא דוכסות קורלנד וסמיגליה בוויקישיתוף היסטוריה של הדוכסות יהודים בקורלנד הדוכסות
מימון (פירושונים)

מימון או מיימון הוא שם משפחה יהודי-ספרדי בעל שורשים מספרד. פירוש השם במילה הערבית مَيْمُون (מַיְמוּן) שפירושה "בר־מזל". האם התכוונתם ל... מושגים: מימון כספי מקומות: כפר מימון – יישוב דתי בנגב הצפון מערבי אישים: מימון הדיין – אבי הרמב"ם משה בן מימון – (1138–1204) הרמב"ם. מגדולי הפוסקים וההוגים היהודיים אורי מימון – חלל מלחמת יום הכיפורים אלכסנדר זיסקינד מימון – פרשן משנה ותלמוד אריה מיימון – היסטוריון גרמני-ישראלי גבריאל מימון – מנכ"ל משרדי הפנים והתעשייה, המסחר והתעסוקה בממשלת ישראל גולן מימון – תת-אלוף בצה"ל, קצין משטרה צבאית ראשי ג'רון מיימון – כדורסלן אמריקאי דוד מימון – אלוף בצה"ל ונציב בתי הסוהר לשעבר יהודה לייב פישמן מימון – (1875–1962) רב. ממקימי תנועת המזרחי, ומחותמי מגילת העצמאות יעקב מימון – הוגה ומפתח שיטת הקצרנות העברית הנפוצה ומייסד מפעל של הנחלת הלשון העברית במעברות ישראל מימון – מזכיר הממשלה לשעבר משה מימון – צייר יהודי-רוסי ניר מימון – מפיק מוזיקלי נמרוד מימון – פרופסור לרפואה פנימית, ראש תוכנית "מגן אבות ואמהות" עדה מימון – פעילה ציונית וחברת כנסת מטעם מפא"י עידן מימון – שחקן כדוריד ישראלי עמי מימון – שדרן רדיו חרדי פרץ מימון – רב ישראלי צורי מימון – במאי ומפיק סרטים ישראלי קובי מימון – שחקן וסטנדאפיסט ישראלי שי מימון – שחקן כדורגל ישראלי שירי מימון – זמרת ישראלית שלמה מימון – (1754–1800) פילוסוף יהודי. מראשוני תנועת ההשכלה מימן (פירושונים) ממון (פירושונים)
דרלינגטון (ניו סאות' ויילס)

דרלינגטון (באנגלית Darlington) הוא פרוור בסידני. דרלינגטון מנוהל על ידי עיריית סידני (The City of Sydney). דרלינגטון הוא מהפרוורים הקטנים בסידני, וגבולותיו הם בין אווליי בדרום (על רחוב אברקרומבי), אוניברסיטת סידני במערב (וניוטאון בדרום מערב), גליב בצפון (על רחוב קליבלנד) ורדפרן וצ'יפנדייל במזרח. כמעט מחצית משטחו הוא למעשה קמפוס אוניברסיטת סידני, ומרבית האוכלוסייה בו הם סטודנטים החיים במעונות ובדירות שכורות. שטחו הוא חצי קמ"ר לא כולל הקמפוס, שנחשב כשטח עצמאי. דרלינגטון היה שטח מיושב על ידי אבוריג'ינים עד שנת 1789, אז מגפת אבעבועות שחורות, מגפה שלא הייתה ידועה ביבשת לפני בוא האירופאים, השמידה את האוכלוסייה והשאירה את אדמתם נפקדת. המתיישבים האירופאים, שהגיעו לאזור רק שנה לפני כן, חילקו לעצמם שטרי קניין לבנות לעצמם אחוזות נרחבות באזור. הבוטנאי ויליאם שפרד ביקש לדור בקרבת הנמל, וקיבל נחלה בת 28 אקרים בשנת 1835, לה הוא קרא משתלת דרלינג, על שם המושל ראלף דרלינג. בשטח המשתלה הוא שתל גידולים חקלאיים שונים וביצע את מחקריו. לאחר מותו נקרא האזור בשם דרלינג, ולאחר מכן דרלינגטון. עם הזמן, שובש השם לדרלינגטון. לזכר ההיסטוריה הבוטנית של הפרוור, מצויים בו היום רחובות כגון Ivy (קיסוס), Vine (גפן), Rose (ורד) ו-Myrtle (הדס). לאחר שנים הפרוור הפך למקום מגוריהם של משפחות עובדות רבות מהמעמד הבינוני. במהלך המאה ה-20 התפתח קמפוס אוניברסיטת סידני על חשבון אזורי המגורים של הפרוור, וכמה עשרות בתים ויקטוריאניים עתיקים נהרסו כדי לפנות מקום לבנייני הקמפוס. במהרה הפכה אוכלוסיית האזור ליותר צעירה, ובפתח המאה ה-21 דרלינגטון הפך הלכה למעשה לפרוור סטודנטיאלי. מרביתו של דרלינגטון בנוי בבנייני שורה (טרסות) מהתקופה הוויקטוריאנית, בני שתי קומות. בתים אלו נבנו במאה ה-19 ומציגים עדיין כלים מהתקופה שנס ליחם, כגון אביזרי ביוב חיצוני (ושבילים לאורך החצרות האחוריות, שנבנו כדי להקל על סבלי הדליים לאסוף את התוצר). בצידו הדרום-מזרחי של הפרוור נמצא אזור גולדן גרוב הכולל חנויות רבות ובצדו המערבי, בגבול עם אווליי, נמצא מוזיאון לאמנות מודרנית בשם CarriageWorks, הבנוי הלכה למעשה בחצר קרונות רכבת. מדיה וקבצים בנושא דרלינגטון בוויקישיתוף דרלינגטון באתר "Dictionary of Sydney" דרלינגטון באתר "Sydney Suburbs"(הקישור אינו פעיל)
טונקה

טונקה (שם מדעי: Dipteryx odorata) הוא מין של עץ ממשפחת הקטניות הידוע בזרעיו העשירים. מקורו של הצמח בצפונה של אמריקה הדרומית (מחוז אורינוקו שבגיאנה). כיום המגדלות העיקריות של הצמח הן ונצואלה וניגריה. הזרע שחור ובעל שטח פנים מקומט, ותוכו חום. ניחוחו מזכיר שילוב של וניל, שקד, קינמון וציפורן. משמש כתחליף לווניל, כמרכיב בבשמים וכתוספת לטבק. במטבח הצרפתי משמש להכנת קינוחים. הוספתו למזון נאסרה בארצות הברית על ידי מנהל המזון והתרופות האמריקאי, מכיוון שהזרע מכיל חומר מונע קרישה בשם קומרין העלול להיות קטלני בכמויות גדולות. מדיה וקבצים בנושא טונקה בוויקישיתוף טונקה, באתר ITIS (באנגלית) טונקה, באתר NCBI (באנגלית) טונקה, באתר האנציקלופדיה של החיים (באנגלית) טונקה, באתר Tropicos (באנגלית) טונקה, באתר GBIF (באנגלית) טונקה, באתר The Plant List (באנגלית) טונקה, באתר IPNI (באנגלית) פולי טונקה באתר התבלינים של גרנוט קאצר שבאוניברסיטת גראץ (באנגלית) ענבל קליין, פולי טונקה – הלהיט הבא בעולם האוכל?, באתר ynet, 14 בנובמבר 2006 The delicious flavour with a toxic secret מאתר ה-BBC טונקה באתר הרשימה האדומה של IUCN התקנה הפדרלית האוסרת שימוש בטונקה במזון
סאדאת בוקארי

סאדאת בוקארי (באנגלית: Sadat Bukari; נולד ב-12 באפריל 1989) הוא כדורגלן עבר גנאי ששיחק בעמדת החלוץ. בוקארי, יליד ואה, גאנה, גדל בקבוצת הנוער של הארט אוף לאיונס הגנאית, עבר לשחק בקבוצת הנוער של וסטהאם יונייטד באנגליה ואף נבחן ב-2006 בבית"ר ירושלים. לאחר שהחל את הקריירה הבוגרת שלו, עבר ב-2007 לשחק בקבוצת אטואל דו סאהל התוניסאית. בינואר 2010 ניהל משא ומתן ממושך עם קבוצת הפועל תל אביב, ואף הגיע לישראל על מנת לחתום במדיה, אך בסופו של דבר חתם ב-27 בינואר במכבי חיפה למשך ארבע וחצי שנים. בוקארי לא הצליח להשתלב בהרכב של חיפה וגם כשנכנס כמחליף לא הצליח להטביע את חותמו, ובתום העונה שוחרר מהקבוצה. לאחר שעזב את ישראל שיחק בקבוצות נוספות בתוניסיה, ובשנת 2012 חתם בקבוצת אסטרה ג'יורג'יו מליגת העל הרומנית. בתחילת 2015 חתם בקבוצת אל-שעלה הסעודית ובקיץ אותה שנה שוחרר ממנה. סאדאת בוקארי, באתר Transfermarkt סאדאת בוקארי, באתר Soccerway סאדאת בוקארי, באתר FootballDatabase.eu עמוד השחקן(הקישור אינו פעיל) באתר הרשמי של מכבי חיפה דורון בן דור ורועי גלדסטון, ‏מכבי חיפה החתימה את בוקארי, זעם בהפועל ת"א, באתר ONE‏, 27 בינואר 2010 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סאדאת בוקארי".
גרי

האם התכוונתם ל... אישים אלברידג' גרי (1814–1744) – מדינאי אמריקאי אסתר שניאורסון גרי – משוררת וסופרת גרשון (ג'ורג') גרי (1942–1890) – הרופא במאורעות תל חי דיתה גרי (1951) – תסריטאית ישראלית, חברה בהנהלת איגוד התסריטאים יעקב גרי (1901–1974) – שר המסחר והתעשייה בממשלת ישראל השנייה מירב גרי (1952) – שחקנית ישראלית פנינה גרי (1927) – אשת תיאטרון ישראלית פרנק גרי (1929) – אדריכל אמריקני רוברט גרי (1920–1987) – עיתונאי יהודי אמריקני-ישראלי גרי היינס (אנ') (Garry‏; ילידת 1953) – במאית תיאטרון אירית גרי ולס (אנ') (Gary‏) – פסיכולוג אמריקאי אחר גרי (עיר) (אנ') – עיר באינדיאנה, ארצות הברית גרי (נהר) – נהר במרכז איטליה אישים ששמם הפרטי הוא גרי אישים ששמם הפרטי הוא גארי גריי (פירושונים) גוֹרִי (עיר) – עיר תעשייה בגאורגיה
יוני סמאש

יוני סמאש (נולד ב-16 בספטמבר 1978) הוא עיתונאי, תסריטאי ומבקר תרבות ישראלי. סמאש נולד בשם יהונתן סמש בירושלים. בשל עבודתה של אמו, עברו שנות ילדותו בין היתר במונטריאול, פריז, בוקרשט והונג קונג. את דרכו המקצועית החל סמאש בגיל 15 כשדרן נוער בקול ישראל וברדיו ירושלים. בגיל 17 התמנה לכתב חינוך ברשת ידיעות תקשורת. ב-1999 החל לשמש ככתב לילה ותרבות בשבועון "כל הזמן" מבית מעריב, ובהמשך מונה לסגן עורך העיתון. במשך שלוש שנים כתב שם את מדור ביקורת הטלוויזיה "מגרש ערוצים", ושימש במקביל גם כמבקר הטלוויזיה בתוכנית הרדיו "בילוי היום" בגלי צה"ל. מ-2006 התחיל לכתוב במוסף "סופשבוע" ובמוסף התרבות של מעריב. ב-2007 עזב את העיתונות הכתובה ועבר לעבוד כתסריטאי ראשי בתוכנית הסאטירה "מהדורה מוגבלת" בערוץ ביפ. ב-2008 כתב את התסריט לסרט המוקומנטרי "זהירות, פורנו", שבו גם השתתף בתפקידי משנה. בשנים 2010–2009 שימש כתסריטאי הראשי של תוכנית הסאטירה "לילה בכיף". סמאש גם גילם בתוכנית את דמותו של אבו סאבר, ספק הפרופס הפיקטיבי, ובעונה השנייה את דמותו של מפשר-מן, גיבור העל הפיקטיבי שמיישב מחלוקות בין דודו ארז ושחר חסון. עד לסגירת ערוץ ביפ, כתב והופיע בתוכניות כמו "חומר טוב", "יאללה נקסט", "מש'תגידי" ו"המעבדה". בשנת 2011 שימש כתסריטאי הראשי של התוכנית "טלוויזיה במיטבה" בערוץ 2. בשנת 2012 כתב לתוכנית "זה מהטלוויזיה" בערוץ 2 ולתוכנית הלייט-נייט היומית "איזה יום". בסוף שנת 2012 הצטרף לצוות הכותבים בעונה העשירית של "ארץ נהדרת". בשנת 2013 היה לתסריטאי בעונה הראשונה של "המופע של רד ודביר" בערוץ 2. בשנת 2014 עבד כקופירייטר במחלקת הפרומו של הזכיינית "קשת", ובזרוע הבינלאומית שלה, קשת אינטרנשיונל. משנת 2016 נמנה עם צוות הכותבים של תוכנית הטלוויזיה "החפרנים" בחינוכית 23. באותה שנה, הצטרף לחטיבת הטלוויזיה של תאגיד השידור הישראלי כאן כמפתח תוכן. סמאש מתגורר במבשרת ציון, נשוי ואב לשלושה. יוני סמאש, במיזם "אישים" לתיעוד היצירה הישראלית יובל אברמוביץ', ביקור המבקרים, באתר ynet, 28 בספטמבר 2005 יוני סמאש, ניחוח הפפאיה הירוקה, באתר nrg‏, 9 ביולי 2007 יוני סמאש, מעריב לחג, ואלה הכותרות, באתר nrg‏, 26 בספטמבר 2007 סיני גז, השאלון עם יוני סמאש, באתר "השאלון", 17.9.2008
אווליי

אווליי (באנגלית: Eveleigh) הוא פרוור בסידני, המנוהל על ידי עיריית סידני (The City of Sydney). אווליי הוא שטח בין רדפרן במערב (הגבול הוא בתחנת הרכבת רדפרן), אלכסנדריה ווטרלו בדרום, ניוטאון במזרח ודרלינגטון בצפון. הוא אחד הפרוורים הבודדים בסידני שאינו מכיל בתי מגורים ומתועש לחלוטין. הוא ממוקם כשלושה ק"מ דרומית למרכז העסקים הראשי של סידני. בעבר נפרש יותר מערבה וכלל את תחנת הרכבת רדפרן. בעליה הראשון של הקרקע באווליי היה סגן ג'יי-אר הולדן, שנתן לשטח את שמו בעקבות מקום הולדתו באנגליה. השטח כלל במקור חלק נכבד מהפרוור הסמוך רדפרן, ושימש גם למגורים. בשנות השמונים של המאה ה-19 הלאימה ממשלת ניו סאות' ויילס את שירות הרכבות הפרטי והכושל באזור סידני. חצר הרכבות אווליי הוקמה על מנת לשרת ולתחזק את מערכת הרכבות הקיימת באזור העיר, וב-1908 החלו לייצר באווליי קטרים חדשים. באותה תקופה כ-3,000 עובדים היו מועסקים באתר. עד שנת 1980 העובדים הגיעו לאתר באופן עצמאי מהפרוורים הסובבים, ובשנה זו הם הקימו את תחנת תחנת הרכבת מקדונלדטאון שנועדה לשמש עובדים להגעה לאתר. שתי תחנות הרכבת רדפרן ומקדונלדטאון הן הקרובות ביותר לפרוור. סדנאות ומחסני העבודה באווליי היו בעלי חשיבות גדולה לתעשייה באזור סידני. בחצר הרכבות פותח ויוצר קטר הקיטור הראשון באוסטרליה והיא הייתה מקום הייצור והפיתוח של מרבית הטכנולוגיות ששימשו לרכבות קלות במדינה במהלך ראשית המאה ה-20, כמו גם כלי ההנדסה הבינונית והקלה. אווליי היה גם מפעל ייצור התחמושת העיקרי למאמצי צבא אוסטרליה במהלך מלחמת העולם הראשונה ומלחמת העולם השנייה. אווליי הייתה גם מוקד לשינוי חברתי, שכן בה החלה שביתת עובדי הרכבות הראשונה בניו סאות' ויילס, שהביאה ליצירת שבוע עבודה בן שישה ימים, והפכה לתקדים לכוחם של איגודים מקצועיים. חצר הרכבות נסגרה בשנת 1988, ועבודות הרכבת הועברו לאינפילד. בשנת 1989 אירח אווליי את שוק פאדיז מרקט, בזמן שאתר השוק הקבוע בהיימרקט היה בשיפוצים. בשנת 1991 ממשלת ניו סאות' ויילס, ביחד עם מספר אוניברסיטאות בסידני, הקימה באווליי את פארק הטכנולוגיה האוסטרלי (Australian Technology Park). פארק זה הוא בסיס לחברות הזנק וחברות היי-טק שונות, כמו גם אתר צילומים ואולפנים למספר רב של תוכניות טלוויזיה, בין השאר "כוכב נולד" האוסטרלי (Australian Idol), התוכנית Master Chef ועוד. בתחילת המאה ה-21 התבסס במקום גם אולפן צילומי קולנוע, בו בין השאר מתוכננים הסרטים "Happy Feet 2" ו-"Mad Max 4". חלק נפרד מחצר הרכבות הישנה, הפונה לכיוון רחוב וילסון, הפכה לאולם תיאטרון. מדיה וקבצים בנושא אווליי בוויקישיתוף אווליי באתר "Dictionary of Sydney" אווליי באתר "Sydney Suburbs" (אורכב 11.08.2011 בארכיון Wayback Machine)
גליקופרוטאין IIb/IIIa

גליקופרוטאין IIb/IIIa, או בקיצור gpIIb/IIIa, הוא האינטגרין שנמצא על טסיות הדם. הוא מתפקד כקולטן לפיברינוגן ופועל לשפעול טסיות. הוא נבנה בתהליך קישור בין gpIIb ו-gpIIIa (תהליך תלוי סידן), אשר מהווה צעד הכרחי לקראת האגרגציה, איגור טסיות דם לצבר, והיצמדותן אל האנדותל. אחרי שטסית משופעלת על ידי ADP (תהליך שנחסם על ידי clopidogrel), אפינפרין, קולגן או תרומבין, מתרחש שינוי קונפורמציה של קלטני gpIIb/IIIa שגורם להם להקשר לפיברינוגן. gpIIb/IIIa מהווה מטרה של מספר תרופות: abciximab eptifibatide tirofiban
מולה (רוטב)

מוֹלֶה (מספרדית: Mole, מנאוואטל: Mōlli, מוֹלִיל) הוא שם גנרי לקבוצת רטבים מקסיקנים. המילה מולה נכללת לרוב גם בשמות מאכלים המבוססים על רטבים אלה. מולה הוא רוטב סמיך והומוגני, שהכנתו ממושכת וטעמו מורכב, בניגוד לרוטב סלסה שהוא דליל יותר, פשוט בהרכבו ומכיל חתיכות גלויות של כמה ממרכיביו. השימוש הפופולרי ביותר במולה הוא כרוטב לבשר עוף, אך הוא נפוץ גם כרוטב לאנצ'ילדס. הסוגים הידועים ביותר של מולה מיוצרים במדינות אואחאקה ופואבלה שבמקסיקו. מאז 1977 נערך בקהילת סאן פדרו אטוקפאן שבמקסיקו סיטי בכל חודש אוקטובר פסטיבל מולה שבו נמכרים רטבים ומאכלים שבהם נעשה שימוש ברטבים אלה. הטעם הפופולרי ביותר הוא כנראה מולה פובלנו (שמקורו בפואבלה). הרוטב מיוצר מפלפלת צ'ילי מיובשת, אגוזים וזרעים טחונים (כגון שקדים, בוטנים ושומשום), תבלינים, קקאו, מלח, ולעיתים גם עלי אבוקדו, בצל, שום ופירורי לחם (להענקת סמיכות).
פרשת במדבר

פרשת בְּמִדְבַּר היא פרשת השבוע הראשונה בספר במדבר. היא מתחילה בראש הספר (במדבר, א', א') ומסתיימת, לפי חלוקת הפרקים, בפרק ד', פסוק כ'. בפרשת במדבר יש 159 פסוקים, והיא השלישית באורכה מבין פרשות התורה מבחינת מספר הפסוקים. היא מחולקת ל-30 פרשיות (מיקום 4), מתוכן 23 פרשיות פתוחות ו-7 סתומות. בפרשה אין כלל מצוות. זו הפרשה האחרונה, או האחת לפני האחרונה, הנקראת במהלך ספירת העומר. לרוב נקראת הפרשה סמוך לראש חודש סיוון. הפרשה עוסקת בעיקר במניינים ובמִפקדים של בני ישראל ושבטיו, בחודש השני (אייר), בשנה השנייה ליציאת מצרים. פירוט שמותיהם של הפוקדים, בהם משה, אהרון ונשיאי השבטים. מפקד של כל הגברים יוצאי צבא בעם ישראל לפי שבטים. חלוקת שנים עשר השבטים לארבעה מחנות. תיאור תפקידי שבט לוי ומניין הלויים. פדיון בכורות בני ישראל בבני שבט לוי. תיאור ספציפי של תפקידי הלוויים בני קהת: נשיאת כלי המקדש. הפרשה היא חלק מרצף הפרשות בתחילת ספר במדבר העוסקות בהקמת מחנה ישראל ובהכנות לנסיעה מהר סיני אל ארץ ישראל. השבת בה קוראים את פרשת במדבר יכולה לחול בשבעה תאריכים שונים: שנת השג – כ"ד באייר שנת החא – כ"ו באייר שנת זשה ושנת בחה, שנת בשה ושנת גכה – כ"ט באייר שנת זחג, שנת זשג ושנת בחג – ב' בסיוון שנת השא ושנת זחא – ד' בסיוון שנת הכז – ה' בסיוון שנת בשז ושנת גכז – בארץ ישראל כ"ז באייר, בחוץ לארץ ה' בסיוון ההפטרה היא בספר הושע, פרק ב', פסוקים א'–כ"ב. ההפטרה נפתחת בפסוק "וְהָיָה מִסְפַּר בְּנֵי-יִשְׂרָאֵל, כְּחוֹל הַיָּם, אֲשֶׁר לֹא-יִמַּד, וְלֹא יִסָּפֵר", המתקשר למניין בני ישראל בפרשה. בשנה בה ראש חודש סיוון חל ביום ראשון, נוהגים לקרוא את הפטרת 'מחר חודש'. מחנה ישראל (מדבר סיני) הטקסט: פרשת במדבר, באתר ויקיטקסט פרשת במדבר - הטקסט עם תרגום אונקלוס, באתר "מכון ממרא" פרשת במדבר, באתר "מקראות גדולות הכתר" פרשת במדבר, באתר "תורת אמת" פרשנות: גיליונות נחמה לפרשת במדבר פרשת במדבר, באתר אוניברסיטת בר-אילן פרשת במדבר, באתר "כיפה" פרשת במדבר עם פירוש רש"י, באתר "בית חב"ד" שיעורי תורה לפרשת במדבר, באתר "ישיבה" שיעורים לצפייה על פרשת במדבר, באתר "בינינו" פרשת במדבר, באתר פרשת השבוע הערך "פרשת במדבר", באתר ויקישיבה דברי תורה לפרשת במדבר באתר ישיבת הר ברכה שיעורים לצפייה על פרשת במדבר, באתר "התנועה הרפורמית" תלמוד בבלי, מסכת מגילה, דף ל"א, עמוד א'.
בדאין חרן

בדאין חרן (במנדרינית: 巴丹吉林沙漠; בפין-יין: Bādānjílín Shāmò) הוא מדבר בצפון סין, כ-100 קילומטרים מדרום לגבול עם מונגוליה. גודלו של המדבר, המשתרע בשטחי מחוזות גָאנְסוּ, מונגוליה הפנימית ונִינְגְשְׂיָה, כ-49,000 קמ"ר וגובהו בין 1,400 ל-1,700 מטרים מעל פני הים. במדבר מצויות החוליות (דיונות) הקבועות הגבוהות ביותר בעולם, חלקן מתנשאות לגובה 500 מטרים. חול הדיונות אינו נסחף עם הרוח בשל מידת הלחות היחסית הגבוהה השוררת בהן. מקור הלחות, שהתברר רק במחקר משנת 2004, הוא בזרם מים תת-קרקעי הזורם מהרי צ'יליאן (במנדרינית: 祁连山, בפין-יין: Qílián Shān), כ-500 ק"מ משם, מתחת לפני שטח המדבר. באזור הדרום מזרחי של המדבר פורצים בעשרות מקומות ברחבי המדבר המים התת-קרקעיים אל פני השטח, תוך שהם יוצרים אגמים. מי האגמים החדשים יותר שנוצרו, מתוקים, בעוד שמי האגמים העתיקים הם בעלי דרגת מליחות גבוהה מאוד. בשל אגמים אלה נקרא המדבר גם "מדבר האגמים המסתוריים". המדבר, הדיונות הגדולות, האגמים, נאות המדבר באגמים המתוקים, ומנזר בודהיסטי על גדות אחד מהם מהווים אתרים תיירותיים. ב-2024 המדבר הוכרז כאתר מורשת עולמית של אונסק"ו. מדיה וקבצים בנושא בדאין חרן בוויקישיתוף מדבר בדאין חרן - מגדלי חול ואגמים באתר אונסק"ו (באנגלית) פתרון תעלומת דיונות החול הגבוהות בעולם, מאמר מ-New Scientist, ‏24 בנובמבר 2004 (באנגלית) מאמר תיירותי על המדבר (באנגלית) יובל נעמן, ‏מדבר בדאין חרן: חולות מצלצלים ואגמי מים זכים, באתר GoTravel מדבר בדאין חרן - מגדלי חול ואגמים באתר אונסק"ו (באנגלית) ערך זה הוא קצרמר בנושא מדבריות ובנושא גאוגרפיה של סין. אתם מוזמנים לתרום לוויקיפדיה ולהרחיב אותו.
צעירי חיפה

צעירי חיפה היא תנועה חיפאית שהוקמה בשנת 2006. כיום היא מכהנת כסיעה במועצת העיר חיפה. התנועה הוקמה בשנת 2006, כחלק מפעילות עמותת קצ"ב (קידום צעירים בצפון - ר"ת) שביקשה לקדם מטרות ויעדים הנוגעים לאוכלוסייה הצעירה בחלקה הצפוני של מדינת ישראל. באוגוסט 2008 הכריז יו"ר התנועה, שי אבוחצירה, על התמודדותה בבחירות לרשויות המקומיות. בבחירות אלו, שהתקיימו ב-11 בנובמבר 2008, זכתה התנועה בשני מנדטים. בהמשך נכנסה התנועה לקואליציה תוך קבלת התחייבות למתן תקציבים עירוניים לטובת האוכלוסייה הצעירה, ולקבלת תפקיד סגן ראש עיר בשכר במחצית השנייה של הכהונה. במהלך שנת 2012 חברה התנועה למפלגת יש עתיד בראשות יאיר לפיד. בבחירות המקומיות של 2013 זכתה הרשימה המשותפת "יש עתיד צעירי חיפה" ב-3 מנדטים. לקראת הבחירות בשנת 2018, צעירי חיפה התנתקה מיש עתיד שניסתה להציג רשימה בכוחות עצמה, אך ללא הצלחה. בבחירות לרשויות המקומיות ב-2018, חברה הסיעה לסיעתו של יונה יהב והתמודדה ביחד איתו ברשימת "יונה יהב וצעירי חיפה". הרשימה המשותפת זכתה ל-4 מנדטים ונשארה מחוץ לקואליציה של ראש העיר, עינת קליש-רותם. אתר צעירי חיפה
עמיחי גרוס

עמיחי גרוס (Grosz, נולד ב-1979 בירושלים) הוא ויולן ישראלי, המשמש כוויולן הראשי של הפילהרמונית של ברלין. בילדותו למד גרוס נגינה בכינור ובגיל 11 עבר לויולה. הוא למד אצל דוד חן וחיים טאוב והשתלם אצל טביאה צימרמן בבית הספר הגבוה למוזיקה ע"ש הנס אייזלר בברלין. גרוס הוא בוגר יחידת הנגנים הצעירים של המרכז למוזיקה ירושלים. את שירותו הצבאי עשה כמוזיקאי מצטיין. בשנת 1996 זכה בתחרות בראון־רוג'ר זיגל לוויולנים. בשנת 2007 זכה בפרס גוטסמן לוויולנים בתחרויות האביב במוזיאון תל אביב לאמנות. גרוס היה חבר מייסד בהרכב הקאמרי הרביעייה הירושלמית, שזכה להכרה בינלאומית. לרביעייה הירושלמית ניתן מראשית דרכה חוזה הקלטות אקסקלוסיבי עם חברת ההקלטות "הרמוניה מונדי" והקלטותיהן זכו לפרסים שונים, ביניהם פרס הקאמרי של המגזין המוזיקלי של ה-BBC וכן פרס מטעם ECHO לשנת 2009. בפברואר 2009 התמודד גרוס על משרת הוויולן הראשי של הפילהרמונית של ברלין והתקבל כוויולן הראשי של התזמורת בשנת 2010. יחד עם נגן הבסון מור בירון והכנר גיא בראונשטיין, גרוס הוא הנגן הישראלי השלישי שצורף לתזמורת של ברלין. לאחר תקופת מבחן משרה זו הוענקה לו באורח קבע, כמינוי ללא הגבלת זמן. גרוס הופיע כסולן עם שורה של תזמורות סימפוניות. כן הוא ניגן בהרכבים קאמריים שונים. גרוס מנגן בוויולה שבנה גספארו דה סאלו במאה ה־16. כלי נדיר זה ניתן לו בהשאלה לכל חייו מאוסף פרטי, כהוקרה על הישגיו המוזיקליים.[דרוש מקור] משנת 2013 הוא בזוגיות עם זמרת האופרה אלמה מושונוב, ולהם בן שנולד ב-2015 ובת שנולדה ב-2016. אתר האינטרנט הרשמי של עמיחי גרוס עמיחי גרוס, ברשת החברתית פייסבוק עמיחי גרוס, ברשת החברתית אינסטגרם עמיחי גרוס, באתר ספוטיפיי עמיחי גרוס, באתר AllMusic (באנגלית) עמיחי גרוס, באתר MusicBrainz (באנגלית) עמיחי גרוס, באתר Discogs (באנגלית) ביקורת בעיתון הגרדיאן על נגינתו של גרוס במסגרת קונצרט של הפילהרמונית של ברלין בלונדון. 27 בפברואר 2011 J. S. Admin, Amihai Grosz, America-Israel Cultural Foundation (באנגלית אמריקאית) חגי חיטרון, הנגן הישראלי עמיחי גרוס נבחר להיות ויולן ראשון בתזמורת הפילהרמונית של ברלין, באתר הארץ, 11 בפברואר 2010 Pierre Liscia-Beaurenaut, Amihai Grosz: “If an orchestra was a body, violas would be its heart”, bachtrack.com, ‏26 September 2019 (באנגלית) יואב בירנברג, "אני אספתי ביצים בלול במושב, והיא גדלה על ברכי כל אגדות התיאטרון", באתר "ידיעות אחרונות", 15 ביולי 2017
אלגברת מנה

אלגברת המנה - הכללה של חבורת המנה וחוג המנה למבנה אלגברי כללי. משמשת בין היתר להכללת משפטי האיזומורפיזם באלגברה אוניברסלית. הגדרה: יהי ( A ; f 1 , . . . , f n ) {\displaystyle (A;f_{1},...,f_{n})} מבנה אלגברי עם n פעולות, ויהא ≡ {\displaystyle \equiv } יחס שקילות על אברי A כך שלכל פעולה f j {\displaystyle f_{j}} , אם מתקיים a i ≡ b i {\displaystyle a_{i}\equiv b_{i}} עבור i=1...k ,מתקיים גם: f j ( a 1 , . . . , a k ) ≡ f j ( b 1 , . . . , b k ) {\displaystyle f_{j}(a_{1},...,a_{k})\equiv f_{j}(b_{1},...,b_{k})} יחס השקילות משרה מבנה אלגברי חדש שנקרא אלגברת מנה A / ≡ {\displaystyle A/\equiv } שאבריו הם מחלקות השקילות המתאימות עם הפעולות: f j ( [ a 1 ] , . . . , [ a k ] ) = [ f j ( a 1 , . . . , a k ) ] {\displaystyle f_{j}([a_{1}],...,[a_{k}])=[f_{j}(a_{1},...,a_{k}){\big ]}} (לפי ≡ {\displaystyle \equiv } ) דוגמה -הכללה של משפט האיזומורפיזם הראשון: יהיו A ו-B מבנים אלגבריים ויהא F אפימורפיזם מ-A על-B,אזי: A/Φ איזומורפי ל-B. כש- Φ יחס השקילות המוגדר על אברי A כך: a ≡ b {\displaystyle a\equiv b} אם ורק אם F ( a ) = F ( b ) {\displaystyle F(a)=F(b{\big )}} . הוכחה(חלקית) : תחילה נוכיח ש-Φ משרה אלגברת מנה: תהי f j {\displaystyle f_{j}} פעולה k-ארית, ויהיו a i ≡ b i {\displaystyle a_{i}\equiv b_{i}} (לפי Φ) עבור i=1...k (זאת אומרת F ( a i ) = F ( b i ) {\displaystyle F(a_{i})=F(b_{i}{\big )}} עבור i=1...k). מכאן נובע ש, F ( f j ( a 1 , . . . , a k ) ) = ( f j ^ ( F ( a 1 ) ) , . . . , f j ^ ( F ( a k ) ) ) = ( f j ^ ( F ( b 1 ) ) , . . . , f j ^ ( F ( b k ) ) ) = F ( f j ( b 1 , . . . b k ) ) {\displaystyle F(f_{j}(a_{1},...,a_{k}))=({\hat {f_{j}}}(F(a_{1})),...,{\hat {f_{j}}}(F(a_{k})))=({\hat {f_{j}}}(F(b_{1})),...,{\hat {f_{j}}}(F(b_{k})))=F(f_{j}(b_{1},...b_{k}))} זאת אומרת, f j ( a 1 , . . . , a k ) ≡ f j ( b 1 , . . . , b k ) {\displaystyle f_{j}(a_{1},...,a_{k})\equiv f_{j}(b_{1},...,b_{k})} נגדיר הומומורפיזם מ-A/Φ ל-B כך:   Ψ ( [ a ] ) = F ( a ) {\displaystyle \ \Psi ([a])=F(a)} הוא חח"ע כי צמצמנו את כל הערכים השווים למחלקות שקילות (איברים בודדים),ועל בירושה מ-F. יחס שקילות חבורת מנה חוג מנה ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.